|  |  |
| --- | --- |
| SZEIDL KLAUDIAFöldrajzBSc, 5. félévPécsi TudományegyetemTermészettudományi Kar |  |

Témavezető:

|  |
| --- |
| Dr. Aubert Antalhabilitált egyetemi docens, intézetigazgató, PTE TTK |

Egy funkcionálisan átalakuló aprófalu Baranya megyében: Liptód

Véleményem szerint a nagy városok mellett eltörpülő falvakban őrzött értékekre fontos felhívni a rohanó világ figyelmét, hogy megakadályozzuk régi gyökerein teljes feledésbe merülését. A figyelem felhívás mellett kutatásom fő célja egy olyan hátrányos helyzetű település bemutatása, amely az alapfunkcióját elvesztve is képes a fennmaradásra és a fejlődésre. Baranya megye egyik ilyen értékeket megőrző települése Liptód.

Első lépésként a falu demográfiai változását elemeztem a KSH adatbázisból gyűjtött adatok alapján. A kutatás, illetve a dolgozat megírása idején a 2011-es népszámlálási adatok nem voltak elérhetőek, így készítettem egy lakossági felmérést, mely keretén belül pontos képet kaptam a falu jelenlegi népességéről és az ingatlanállományról. A Liptódon élő német ajkú lakosság részletes bemutatására is sor került a dolgozatban, hiszen az általuk őrzött hagyományok a helyi társadalmi élet fő mozgatói. A faluban bekövetkező funkcióváltás – korábbi mezőgazdasági funkció elvesztése – hatására megjelenő falusi turizmus jelenleg Liptód helyi társadalmának mozgósítója. A széles turisztikai kínálat biztosítja az ide érkező vendégek kikapcsolódását. A turisztikai vállalkozóval folytatott interjú alapján a kínálat részletes bemutatását kővetően a keresleti oldalt is elemeztem az általam összeállított és kitöltetett vendégköri kérdőívekre alapozva. A komplex értékelés érdekében a lakossági interjúkon keresztül közvetlen kapcsolatot teremtettem a helybeliekkel, amely keretén belül olyan információkat is kaptam a faluról, amelyeket a szakirodalmak nem tartalmaznak.

A vizsgálati eredményeket összesítve elmondható, hogy Liptód a közel 700 fős népességcsökkenés és a megélhetési forrás elvesztése ellenére képes talpon maradni és a tercier szektorba „kapaszkodva” próbál lépést tartani a környező fejlettebb településekkel.